Un fost şef al Direcţiei Naţionale Anticorupţie (DNA) Iași a dat în judecată Casa Judeţeană de Pensii, solicitând mai mulți bani de la stat.
În 2014, procurorul Sorin Mihail Călin, a înaintat o solicitare către Consiliul Superior al Magistraturii în care cerea încetarea mandatului de conducere de la unitatea anticorupţie ieşeană, dar şi transferul la o altă structură de Parchet din Iaşi.
Acum, Sorin Mihail Călin, alături de alți magistraţii solicitând diverse sume de bani de la Statul Român, scrie Dezvaluirea.
Printre reclamanţi se află Mircea Borş, Mihai Covalciuc, Iulian Ispir, fost procuror general, Daniela Ispir, Mihai Sorin Călin – fostul şef al DNA Iaşi, Daniela Elena Moraru, Eugenia Vîrvescu, Emil Popescu, Dana Elena Lazăr, Mihaela Cristina Pascaru, Monica Bitere, Dan Bădărău, Constantin Ilaş, Luminiţa Merişescusau Maria Pohoaţă.
Tribunalul Iaşi urmează să stabilească un prim termen al litigiului. Mai apoi, judecătorii ieşeni vor asculta ce au de spus atât foştii colegi procurori, cât şi reprezentanţii Casei Judeţene de Pensii Iaşi, pentru a putea lua o decizie în acest caz, în care ex-magistraţii cer mai mulţi bani de la Statul Român.
Totodată, printre cei care au acţionat în judecată CJP Iaşi se regăseşte şi ieşeanul cu cea mai mare pensie, fostul numărul 2 în cadrul PNA (actuala DNA – n.r.), ex-procurorul şi actualul avocat Gheorghe Şuhan.
Amintim că, în ultimii ani, tot mai mulţi actuali sau foşti judecători ori procurori au dat în judecată Statul Român. Aceştia au solicitat de la colegi să oblige diverse instituţii, cum ar fi Fiscul, ministerele de resort ori Casa de Pensii, să le acorde diverse drepturi salariale sau care ţin de pensii, în funcţie de caz.